Fusion Boutique Hotel is 'n 5 ster-hotel in die hartjie van Polokwane, die besige hoofstad van Limpopo. Gaste word van die intrapslag af al deur ryk teksture, weelderige binnenshuise versiering, pragtige houtmeubels en lieflike kunswerke bekoor.
Verblyf beskik oor 33 luukse en unieke suites. Elke suite het 'n luukse granietbadkamer met 'n losstaande bad, glasstort, ondervloerse verhitting en ekstras soos 'n bad- en kussingspyskaart, 24 uur-koffiediens en 'n yskassie met voorraad op versoek.
'n Vyfgang-ontbyt met vonkelwyn word daagliks in die eetkamer voorgesit en word by die tarief ingesluit.
Die restaurant, Sas…
Die restaurant, Saskia, dra ook by tot die spesiale ervaring by dié hotel. Die restaurant is na Rembrandt Van Rijn se vrou en inspirasie vernoem en is 'n ode aan moderne lewe en kuns. Elke item op die spyskaart is 'n kunswerk en heerlik!
Die moderne konferensievenues bied van die beste toerusting en het plek vir 10 tot 300 afgevaardigdes, afhangend van hoe die sitplekke gerangskik is. Elke venue is uniek versier.
Fusion Boutique Hotel is minder as 5 km vanaf Polokwane Wildreservaat en die Krugerwildtuin is net 3 ure se ry weg.
Gaste wat na Fusion Boutique Hotel gekyk het, het ook belangstelling getoon in die volgende lekke plekke:
Vanaf R3 500 per nag (plek vir 2)
Schoemanstraat 5, Polokwane, 0700, Limpopo